|  |
| --- |
|  |
| **Beszámoló a Sárbogárdi Hársfavirág Bölcsőde Működéséről** |
| **2021 nevelési év** |
|  |
|  |
|  |

|  |
| --- |
|  |



Készítette: Zsolnainé Csajbók Éva

Bölcsődevezető

Sárbogárd,2022-04-20

„ A gyerekek nem formálandó dolgok, hanem kibontakoztatandó emberek.”

(Jess Lair)

**Közérdekű adatok**

Intézmény neve: Sárbogárdi Hársfavirág Bölcsőde

Székhelye: 7000 Sárbogárd Ady Endre út.126.

Telefon: 06-25-460-158

E-mail: bolcso.sarbogard@gmail.com

Fenntartó: Sárbogárd Város Önkormányzata

Bölcsődevezető: Zsolnainé Csajbók Éva

Működési terület: Sárbogárd város és közigazgatási területe

Az intézmény szakágazati és alaptevékenység szerinti besorolása:

Az intézmény szakágazati besorolása: **889110** Bölcsődei ellátás, **104031** Gyermekek bölcsődében és mini bölcsődében történő ellátása,**104035** Gyermekétkeztetés bölcsődében, fogyatékosok nappali intézményében

Törzskönyvi azonosítószám: **639448**

Alaptevékenység: Gyermekek napközbeni ellátása/bölcsődei ellátás

Kiegészítő szolgáltatás: Időszakos gyermekfelügyelet

Nyitva tartás: 700-1700

Férőhelyek száma: 40 fő



**A bölcsődei ellátás feladata**

A családban nevelkedő gyermekek életkorának és egészségi állapotának megfelelő nevelést-gondozást, foglalkoztatást és étkezést biztosít azon gyermekek számára , akiknek szülei munkavégzésük, betegségük , szociális helyzetük, vagy egyéb ok miatt napközbeni ellátásukról nem tudnak gondoskodni.

A bölcsőde a gyermekjóléti alapellátás része, a 15/1998.(IV.30.)NM. rendelet 36§-a értelmében az intézménybe a gyermek 20 hetes korától vehető fel

a) harmadik életévének betöltéséig, vagy

b)annak az évnek az augusztus 31-éig,amelyben a harmadik életévét betölti, vagy

c) annak az évnek a december 31-éig, amelyben a gyermek szeptember 1 és december 31

között tölti be a harmadik életévét ,ha a szülő ,törvényes képviselő vállalja hogy a

gyermek ellátását a nevelési év végéig a bölcsőde biztosítja.

Ha gyermek a harmadik életévét betöltötte , de testi vagy szellemi fejlettsége alapján még nem érett az óvodai nevelésre ,a negyedik évének betöltését követő augusztus 31-ig nevelhető és gondozható a bölcsődében.

**Szakmai célunk**

Bölcsődénk kiemelt feladatának tekinti, hogy a gyermekek számára megteremtett szeretetteljes, biztonságos, családias légkörben, minden gyermek saját képességei szerint fejlődhessen , megtapasztalhassa az önfeledt, szabad játék örömét, élmény és fantázia világát gazdagíthassa, mely képessé teszi őt a későbbi kreatív gondolkodásra, tovább fejlődésre. Fontos számunkra a családokkal való kapcsolattartás, igyekszünk családias, kölcsönös bizalmon és megbecsülésen alapuló kapcsolatot kialakítani. A bölcsőde a családi nevelés értékeit, hagyományait és szokásait tiszteletben tartva, lehetőség szerint erősítve vesz részt a gyermekek nevelésében - gondozásában , törekedve a gyermeki személyiség teljes kibontakoztatására , az emberi jogok és az alapvető szabadságjogok tiszteletben tartásával.

**Szakmai Szabályzók**

1991. évi LXIV. törvény a Gyermek jogairól szóló, New Yorkban, 1989. november 20-án kelt Egyezmény kihirdetéséről.

1997. évi XXXI. törvény A gyermekek védelméről és a gyámügyi igazgatásról.

15/1998. (IV. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről.

369/2013. (X. 24.) Korm. rendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről.

328/2011. (XII.29) Korm. rendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról.

390/2017. (XII. 13.) Korm. rendelet az Országos Gyermekvédelmi Szakértői Névjegyzékről és az Országos Szociálpolitikai Szakértői Névjegyzékről.

# 415/2015. (XII. 23.) Korm. rendelet a szociális, gyermekjóléti és gyermekvédelmi igénybevevői nyilvántartásról és az országos jelentési rendszerről.

11/2017. (VI. 28.) NGM rendelet a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet módosításáról.

78/2003. (XI. 27.) GKM rendelet a játszótéri eszközök biztonságosságáról.

38/2011. (X. 5.) NGM rendelet a gyermekjátékok biztonságáról.

18/1998.(VI.3.) NM rendelet a fertőző betegségek és járványok megelőzése érdekében szükséges járványügyi intézkedésekről.

10/2008.(VI.28) SZMM rendelet a szociális és munkaügyi miniszter által adományozható szakmai elismerésekről.

26/2016. (IX. 8.) EMMI rendelet az emberi erőforrások minisztere által adományozható elismerésekről.

43/2016. (IX. 8.) EMMI utasítás az emberi erőforrások minisztere által adományozható elismerések és egyes állami kitüntetések kezdeményezésének részletes szabályairól.

15/2013. (II. 26.) EMMI rendelet a pedagógiai szakszolgálati intézmények működéséről.

A Bölcsődék Napjának megünnepléséről szóló 7/2010. (II.19.) SZMM utasítás.

1998. évi LXXXIV. törvény A családok támogatásáról.

1993. évi III. törvény A szociális igazgatásról és szociális ellátásokról.

1/2000. (I. 7.) SZCSM rendelet a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet módosításáról.

8/2000. (VIII. 4.) SZCSM rendelet a személyes gondoskodást végző személyek adatainak működési nyilvántartásáról.

9/2000. (VIII. 4.) SzCsM rendelet a személyes gondoskodást végző személyek továbbképzéséről és a szociális szakvizsgáról.

**Közétkeztetés**

37/2014. (IV. 30.) EMMI rendelet a közétkeztetésre vonatkozó táplálkozás-egészségügyi előírásokról.

62/2011. (VI. 30.) VM rendelet a vendéglátó-ipari termékek előállításának és forgalomba hozatalának élelmiszerbiztonsági feltételeiről.

2015. évi CXLIII. törvény a közbeszerzésekről

MAGYAR ÉLELMISZERKÖNYV (Codex Alimentarius Hungaricus) 2-1/1969 számú irányelv - A Veszélyelemzés, Kritikus Szabályozási Pontok (HACCP) rendszer és alkalmazásának útmutatója.

**Foglalkoztatás**

2012. évi I. törvény a munka törvénykönyvéről.

1992. évi XXXIII. törvény a Közalkalmazottak jogállásáról.

2011. évi CXC. törvény a nemzeti köznevelésről

326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról.

277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről.

257/2000. (XII. 26.) Korm. Rendelet a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról.

39/2010. (II. 26.) Korm. rendelet a munkába járással kapcsolatos utazási költségtérítésről.

2/2004. (I. 15.) FMM rendelet A kollektív szerződések bejelentésének és nyilvántartásának részletes szabályairól.

89/1995. (VII. 14.) Korm. rendelet a foglalkozás-egészségügyi szolgálatról.

33/1998. (VI. 24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről.

1993. évi XCIII. törvény a munkavédelemről

5/1993. (XII. 26.) MüM rendelet a munkavédelemről szóló 1993. évi XCIII. törvény egyes rendelkezéseinek végrehajtásáról.

26/2000. (IX. 30.) EüM rendelet a foglalkozási eredetű rákkeltő anyagok elleni védekezésről és az általuk okozott egészségkárosodások megelőzéséről.

54/2014. (XII. 5.) BM rendelete az Országos Tűzvédelmi Szabályzatról.

2003. évi CXXV. törvényAz egyenlő bánásmódról és az esélyegyenlőség előmozdításáról.

**Bölcsőde létesítés** / **építés**

253/1997. (XII. 20.) Korm. rendelet az országos településrendezési és építési követelményekről.

Nevelési intézmények tervezési előírásai (Bölcsőde)

Magyar Szabvány MSZ24210-1

**Ellátandó terület**

Az intézmény, a lakosság igényeinek megfelelően látja el Sárbogárd város, valamint a hozzá tartozó közigazgatási területeken élő kisgyermekes családokat.

**Férőhelyhiány**

Az előző nevelési évhez viszonyítva csökkent a bölcsődei ellátásra várakozók létszáma (7 fő nem nyert felvételt.

**Igénybevétel módja**

A családok egész évben folyamatosan jelezhették a bölcsőde felé a bölcsődei szolgáltatás iránti igényüket.

A szülők felvételi kérelmet nyújtanak be a bölcsődevezető részére, majd elbírálás után értesítést kapnak postai vagy elektronikus úton a döntésről. A járványügyi helyzet kialakulása miatt, személyes találkozásra csak indokolt esetben volt lehetőség, szigorúan a járványügyi előírások betartásával.

Az aktuális nevelési év megkezdése előtt az érdeklődő szülők részletes tájékoztatást kapnak a bölcsődei elhelyezéssel kapcsolatban.

**A bölcsődei felvétel rendje:**

Bölcsődébe felvehető minden olyan kisgyermek:

* Akinek szülei, nevelői, gondozói valamilyen ok miatt nem tudják biztosítani a napközbeni ellátást.
* Előnyben kell részesíteni a felvételi eljárás során azon kisgyermeket, akinek szociális vagy egyéb ok miatt egészséges fejlődése érdekében szükséges a bölcsődei nevelés - gondozás ,
* A rendszeres gyermekvédelmi kedvezményre jogosult gyermeket.
* Akinek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.
* Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.
* A gyermek bölcsődébe történő felvételét a szülő hozzájárulásával a körzeti védőnő, a házi gyermekorvos vagy háziorvos, a család és gyermekjóléti szolgálat, a gyámhatóság is kezdeményezheti.

A bölcsődei nevelés a családi neveléssel együtt, azt kiegészítve szolgálja a gyermek fejlődését.

**Az intézmény egy egységgel és egy csoporttal működik:**

Katica csoport: 14 fő (24 hónapos kortól - 36 hónapos korig)

Süni csoport: 12 fő (20 hetes kortól - 24 hónapos korig)

Pillangó csoport: 14 fő (24 hónapos kortól – 36 hónapos korig)

**A bölcsődei ellátás megszűnik**

Az óvodai nevelésre nem érett gyermek esetén, ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.

Ha a harmadik életévét január 1-je és augusztus 31-e között tölti be, az adott bölcsődei nevelési év végéig, ha szeptember 1-je és december 31-e között tölti be, a következő bölcsődei nevelési év végéig.

Meg kell szüntetni annak a gyermeknek az ellátását, aki a bölcsőde orvosának szakvéleménye szerint egészségi állapota miatt bölcsődében nem gondozható, illetőleg magatartászavara veszélyezteti a többi gyermek fejlődését.

**Személyi feltételek**

A minimum személyi feltételeket a 15/1998.(IV.30. )NM. rendelet 1sz. melléklete határozza meg .(Egy nevelési-gondozási egység továbbá egy csoport)

1 fő bölcsődevezető (főiskolai végzettséggel)

6 fő kisgyermeknevelő (5 fő középfokú , 1 fő főiskolai végzettséggel)

2 fő bölcsődei dajka (középfokú végzettséggel)

1 fő szakács (középfokú végzettséggel)

1 fő élelmezésvezető (középfokú végzettséggel)

1 fő gyermekorvos (havi 4 órában megbízási szerződéssel)

1 fő kisgyermeknevelő szülési szabadságát tölti, helyettesítése határozott idejű szerződéssel előreláthatólag 2025. szeptember 01-ig biztosított.

1 fő kisgyermeknevelő 2022.01.19-től folyamatos keresőképtelen, távollétének idejére helyettesítése megoldott , jelenleg próbaidejét töltő szakképzett 25 év alatti kisgyermeknevelővel.

2 fő közmunkaprogram keretein belül végez-végzett kiegészítő/segítő tevékenységet (takarítás kerti munkálatok)

**Tárgyi feltételek**

Az intézmény alapvető játékkészlete és tárgyi felszereltsége biztosított.

A bölcsőde rendelkezésére álló játékkészlete

* Alap játékok (minden korcsoportnak biztosított)
* Konstruáló játékok (minden csoport számára biztosított és változatos)
* Nagymozgásos játékeszközök ( biztosított a gyermekek részére, folyamatos az elhasználódott eszközök cseréje. mozgást, figyelmet, érzékelést fejlesztő eszközökkel bővültünk)
* Szabadtéri játékok (a műanyag mobil eszközök mellett, fa kültéri homokozóval, játékeszközökkel lett minden igényt kielégítő szabad mozgástevékenységet biztosító helyszín a bölcsőde játszókertje.
* Homokozó játékok, könyvek, húzogató-tologatható eszközök (biztosított és változatos)
* Alkotó játék eszközei (minden csoportnak biztosított )
* Zenei nevelést biztosító eszközök (folyamatosan fejlesztjük az eszköztárat )
* Szerepjáték kellékei (biztosított a csoportok számára)

**Időszakos gyermekfelügyelet**

2007. szeptember 1-től működik a bölcsődében a gyermekek számára, a szülő által igényelt alkalommal és időtartamban a normál bölcsődei csoport üres férőhelyein vagy hiányzás esetén. A szolgáltatást igénybe vevők elfoglaltságuk idejére (alkalmi munka, tanfolyam, bevásárlás…) az intézmény a gyermekek életkorának megfelelő, nyugodt játékot, fejlesztési lehetőséget biztosít családias környezetben szakképzett kisgyermeknevelők támogatásával.

A Gyvt.42.§(4) bekezdése szerint a szolgáltatásokért külön térítési díj kérhető. Ez az összeg jelenleg 300 Ft /óra.

A szolgáltatásból befolyó összeg az Önkormányzat Gazdasági Osztálya felé kerül elszámolásra.

A férőhelyek kihasználtsága „miatt” időszakos gyermekfelügyeletre nem volt lehetőség a jelentkezések ellenére.

**Covid19-világjárvány (**[SARS-CoV-2](https://hu.wikipedia.org/wiki/SARS-CoV-2) vírus által a [Covid19](https://hu.wikipedia.org/wiki/Covid19) elnevezésű betegséget okozó [pandémia](https://hu.wikipedia.org/wiki/Pand%C3%A9mia) )

A járványügyi vészhelyzet ideje alatt a fenntartó jóváhagyásával készült Sárbogárdi Hársfavirág Bölcsőde Higiéniai és Biztonsági Protokolljában rögzítettekben jártunk el.

A bölcsődét kizárólag egészséges, tüneteket nem mutató gyermek látogathatja, melyről a szülőnek nyilatkoznia szükséges! A bölcsődei dolgozókra is érvényesek a látogatás szabályai. Csak egészséges dolgozó végezheti a munkáját, amelyről szintén javasolt nyilatkoznia.

2021. októberétől 2022.március 04-ig „zsiliprendszerben”működtünk.

A járvány ötödik hullámának visszahúzódásával a korlátozásokat is fokozatosan enyhítettük az intézményben, 2022.03.07-től lépett érvénybe:

Az intézmény területén nem kötelező a maszk használata, kivéve (Felső légúti tünetek jelentkezésekor)

Érkezéskor-távozáskor/Csoportonként 3 fő felnőtt (összesen 9 fő) tartózkodhat az átvevőhelyiségben egy időben.

**Szülőkkel való kapcsolattartás**

A bölcsődei nevelőmunkánk a családi nevelés értékeire épül, kiegészíti , összhangban van vele. Ehhez elengedhetetlen a családokkal kialakított jól működő kapcsolat. A „zsiliprendszerben” való működés bevezetésével a közvetlen kontaktus idejét a szülőkkel sajnos minimalizálni kényszerültünk, de továbbra is nagy fokú figyelmet fordítottunk a családokra. Módszereink közé tartoznak a személyes és csoportos beszélgetések, bölcsődei – család közös programok, a családlátogatás, a beszoktatás, napi találkozások, nyílt napok, minden olyan közös tevékenység, ami a gyermekért történik. Célunk, hogy támogassuk a kisgyermekes családokat gyermekeik nevelésében. A szülők többsége támaszkodik a bölcsődei szakemberek gyermeknevelési – gondozási ismereteire, tapasztalataira, együttműködik az együttnevelés során és betartják az intézmény házirendjét.

**Ünnepek, rendezvények, közös programok megvalósítása**

Az ünnepek (Jeles napok) előkészítését, lebonyolítását továbbra is a kisgyermeknevelők és a bölcsődei dolgozók közössége végezte. Vidám színes programokkal próbáltuk a gyermekek mindennapjait változatosabbá tenni. Új programok kerültek bevezetésre és a korábbiakat próbáltuk továbbfejleszteni újabb ötleteinkkel.

A szülőkkel való tervezett közös programokat júniusban tartjuk (Nyílt nap, Családi Gyermeknap).

**Programjaink:**

* Őszi „szöszmötölő (őszi termések gyűjtése, kreatív kézműveskedés )
* Állatok Világnapja október 04.(kisállat simogatás)
* Mikulás” várás”(decemberben)
* Adventi készülődés/Karácsonyfa díszítés a gyermekekkel, ajándékozás (decemberben)
* Farsangi mulatság (februárban)
* Zászlótűzés a Sárbogárdi Emlékműnél az 1848-as Forradalomra emlékezve
* Húsvéti készülődés (áprilisban) tojás festés /”nyuszi simogatás”
* Víz Világnapja (március 22.) vizes játékos kísérletek (hideg-meleg), horgászjáték
* Bölcsődék Napja (április 21.) nevelés-gondozás nélküli munkanap (A bölcsődében emlékeztünk meg-e jeles napról. Programot kivételesen nem terveztünk ,szeretett kolléganőnket szeretnénk meglátogatni aki súlyos balesetet szenvedett januárban )
* Föld Napja (április 22.) kertészkedés/virágültetés
* Anyák Napja (májusban) közös ajándékkészítés az édesanyáknak
* Családi-gyermeknap 2022.június 03.(Nyílt nap, programok…)
* Születésnaposok felköszöntése az év folyamán (egyénileg saját csoportban)
* Óvodai nevelésbe távozó gyermekek búcsúztatása július végén („Ballagó tarisznya” ajándékozása).

**Kapcsolattartás intézményekkel**

* A Módszertani ellenőrzési feladatokat a Magyar Bölcsődék Egyesülete látja el.
* Folyamatos a kapcsolattartás a Sárbogárdi Egyesített Szociális Intézmény/ Család és Gyermekjóléti Központ kollégáival. Az esetmegbeszéléseken lehetőség nyílik a szakmai kérdések megbeszélésére.
* Védőnői Szakszolgálat kollégáival
* Népegészségügyi és Tisztiorvosi Szolgálat (az ellenőrzések gördülékenyen zajlanak)
* Óvoda/tagintézményei:. Intézménylátogatásra invitáljuk az óvodapedagógusokat hogy találkozhassanak a leendő óvodásokkal.
* A régióban lévő Bölcsődékkel: Szakmai tanácskozások , értekezletek (Enying ,Székesfehérvár, Dunaújváros, Veszprém) alkalmával ,segítjük egymás munkáját.

Fejér Megyei Pedagógiai Szakszolgálat Sárbogárdi kirendeltsége: jelzőrendszer vagyunk, részt veszünk a korai felismerésben. Helyiséget biztosítunk a lehetőségekhez mérten az intézménybe érkező gyógypedagógusok foglalkozásainak megtartásához.

Személyes találkozásra nem volt lehetőség a vírushelyzet miatt, egyéb infokommunikációs csatornákon történik-történt a szakmai jellegű információcsere-konzultáció.

**Érdekképviselet**

A gyermek törvényes képviselői a házirendben foglaltak szerint panasszal élhetnek az intézmény vezetőjénél, az érdekképviseleti fórumánál. Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának lehetséges módjairól.

Az érdekképviseleti fórum tagjai:

• A fenntartó képviselője (1fő)

• Az ellátásban részesülők törvényes képviselői (3 fő)

• Az intézmény dolgozóinak képviselői (2 fő)

A Fórum általános feladata:

• Információnyújtás a szülők felé (információ csere), a szakmai munka értékeinek közvetítése, vélemények és álláspontok egyeztetése.

• Az intézménnyel jogviszonyban állók és az ellátásra jogosultak érdekeinek védelme.

Panaszbejelentés nem érkezett a nevelési évben.

**Kisgyermeknevelői dokumentáció**

A gyermek fejlődésének nyomon követése rendkívüli jelentőségű a vele folytatott munkában. A hatékonyság érdekében nem elég figyelmünket pusztán a jelenre, az adott pillanatra összpontosítanunk. Fontos hogy át tudjuk tekinteni a fejlődés egész folyamatát, ennek érdekében pedig szükséges dokumentálni a gyermek tevékenységét, viselkedését. A dokumentációt a bölcsődevezető ellenőrzi, észrevételeivel és javaslataival segítheti munkájukat.

Kisgyermeknevelők által vezetett dokumentációk:

* Csoportnapló
* Gyermek egészségügyi törzslap
* Családi füzet
* Gyermekfejlődési Napló
* Családlátogatásról szóló esettanulmány
* Gyermekekről vezetett napi jelenléti kimutatás
* Beszoktatásról feljegyzés


**Szakmai továbbképzés**

Cél a kisgyermeknevelők tudásának, képességeinek , készségeinek a fejlesztése.

A jelenleg középfokú végzettséggel rendelkező kisgyermeknevelőket szeretném továbbra is ösztönözni a tovább tanulás lehetőségére a szakmai tudásuk további gyarapítására.

A továbbképzés típusának és témájának a megválasztása a vezető feladata,de a kisgyermeknevelő is választhat az adott programok közül amihez kedvet késztetést érez,ezáltal szívesen és aktívan vesz részt az adott képzésen.

**Hármas felépítésű képzési rendszer**



**Helyettesítés rendje**

Továbbképzéseken való részvétel lehetőségét belső helyettesítéssel oldjuk meg az intézményben.

**Finanszírozás**

A 9/2000.(VIII.4.) SzCsM rendelet 15.§(3) értelmében a munkáltató a továbbképzés részvételi díját teljes mértékben támogatja.

A járványügyi helyzet alatt is gördülékenyen zajlott a kisgyermeknevelők továbbképzése kontakt órákon és online felületen egyaránt. Minden dolgozó folyamatosan teljesíti továbbképzési kötelezettségeit.

**Taj alapú nyilvántartás**

Az adatszolgáltatás az igénybe vevők Gyvt. szerinti adatainak rögzítéséből és a napi jelentésből áll.

Az intézmény a napi ellátotti regisztrációs kötelezettségének maximálisan eleget tett.

**Bölcsődei térítési díj**

Jogszabályi háttér:

2015. szeptemberétől térítés mentes a gyermekek étkeztetése, ha a következő kritériumoknak megfelel:

* Családjában az egy főre jutó jövedelem nem haladja meg a nettó minimálbér 130%-át
* Rendszeres gyermekvédelmi kedvezménybe részesül
* Tartós betegség vagy fogyatékkal élő gyermek
* Egészséges , de a családjában nevelkedő testvére tartós beteg vagy fogyatékkal él
* Három vagy több gyermek a családban
* Nevelésbe vett gyermek (Gyámhatóság)

100% kedvezményben részesülők száma: 32 fő

Térítési díj fizetésre kötelezett: 8 fő

A bölcsődében napi négyszeri étkezés biztosított (reggeli , tízórai ,ebéd , uzsonna)

Étkezési díj mértéke az elmúlt évekhez képest nem változott : 406 Ft/nap

Gondozási díj: 0 Ft/nap

Három vagy több gyermekes család: 6 fő

Rendszeres gyermekvédelmi támogatásban részesülők: 4 fő

Sajátos nevelési igényű kisgyermek: 0 fő

**Normatíva alakulása 2021. január 01-től 2021.december 31-ig terjedő időszakra**

Nyitvatartási napok száma ezen időszak alatt: **233 nap**

2021. 12.31-én a beíratottak száma: **40 Fő**

Összes étkező: 7314/233=31,39~**30 Fő**

Normatíva: 8540/233=36,65~**37 Fő**

Térítési díjra kötelezett: 1242/233=5,33~**5 Fő**

Fizetős távollét összesen: **452 nap**

Speciális étrendet igénylő kisgyermekek száma: **0 Fő**

Óvodai nevelésbe távozik: **22 fő**

**A bölcsőde nyári zárva tartási ideje: 2022. augusztus 01-31-ig**

**Főzőkonyha**

A bölcsődei konyha működési engedélye, HACCP rendszere határozatlan időre szól. 40 fő kiszolgálására engedélyezett a főzőkonyha. A feladatokat a szakácsnő látja el. Kizárólag a gyermekek részére főz. Napi négy órában az élelmezésvezető konyhai kisegítő munkát végez a szakácsnő hiányzása esetén helyettesíti munkakörében a munkaköri leírásban rögzítettek szerint. Az ételek ,a kisgyermek számára megfelelő tápanyag/vitamin összetétel figyelembevételével készülnek, amit a Népegészségügyi Osztály, bölcsőde orvos is ellenőriz. Igyekszünk a fokozott higiénia betartása mellett a gazdaságosságra az igényességre törekedni.

A bölcsőde dolgozói 2021. január 21-én sikeres HACCP vizsgát tettek, érvényessége két évre szól.

**Hatósági ellenőrzés**

2021. november 16-án élelmiszer-higiéniai, élelmiszer-biztonsági és élelmiszer-minőségi szemlén a bölcsőde főző és tálalókonyhája 86%-os (Jó) eredményt ért el

**Diák önkéntes munka**

A Nemzeti köznevelésről szóló 2011. évi CXC. törvényben foglaltaknak megfelelően az érettségi bizonyítvány kiadásának feltétele ötven óra közösségi szolgálat elvégzésének igazolása.

Diák közösségi szolgálatra intézményünk az elmúlt nevelési évben 5 fő diákot fogadott, hogy teljesíthessék a kötelező ötven óra önkéntes szolgálatukat.

**Egészségügyi ellátás:**

Az intézmény dolgozói évente rendszeresen munkaköri alkalmassági vizsgálatokon vesznek részt. A vizsgálatokat végző orvossal határozatlan idejű szerződésben állunk.

**Pályázatok, beruházások, támogatások**

A pénzügyminiszter által meghirdetett, a Magyarország 2021.évi központi költségvetéséről szóló 2020. évi XC. törvény, **Önkormányzati étkeztetési fejlesztések** támogatása jogcím tekintetében, az Önkormányzat sikeresen pályázott.

Megvalósítás tervezett ideje: 2022.augusztus

**RRF-1.1.2-2021** kódszámú Bölcsődei nevelés fejlesztésére irányulóan Sárbogárd Város Önkormányzata sikeresen pályázott.

Megvalósítás tervezett ideje: 2025. június

**Hankook Értékteremtő Önkéntes Program**

Hankook Értékteremtő Önkéntes Program által anyagi támogatásával biztosított „önkéntes munka”keretein belül a „Egyensúlyfejlesztés játékosan” elnevezésű projekt kivitelezési munkálatai megvalósultak 545.000Ft értékben támogatva bölcsődénket.

 Láncos lengőhíd (mozgásfejlesztő eszköz)

**Környezettudatos szemlélet fejlesztése a bölcsődében:**

A projekt keretein belül megvalósult és kihelyezésre került akácfából készült 2 db hulladéktároló a bölcsőde játszókertében. A szemlélet fejlesztését támogatta továbbá az épületében (falon elhelyezett) luc fenyőből készülő fa hirdetőtábla, melyre a gyermekek saját készítésű „művei” kerülnek kihelyezésre, de dekorációs elemként is dísze a bölcsőde folyosójának.

**Távlati célkitűzések**

"Magad legyél a változás, amit a világban látni akarsz." (Gandhi 06/03)

Vezetői hitvallás:

Elsődlegesnek tartom hogy, a bölcsődébe járó gyermekek érzelmi biztonságban, szeretetben, szép élményekkel gazdagodva, minél önállóbban és boldogabban éljék meg a kisgyermekkort.

Olyan közösséggel együtt működni, ahol a szakmai munkát belső hittel, elkötelezettséggel, a gyermekek fejlődésébe vetett bizalommal, a családdal szorosan együttműködve végezhetjük.

Vezetőként a lehető legtöbbet nyújtani a közösségért azért, hogy ők is a lehető legtöbbet tehessék értünk, tiszteletben tartva egymás véleményét, törekedni a folyamatos megújulásra, fejlődésre a munkafolyamataikban.

Tisztelt Jegyző Asszony, Tisztelt Polgármester Úr , Tisztelt Képviselő Testületet, kérem a készített beszámolót megtárgyalni és elfogadni szíveskedjék.

Tisztelettel:

Zsolnainé Csajbók Éva

Bölcsődevezető

Sárbogárd, 2022. Április 20.

1 sz. melléklet

**Az elmút évről…**

 „Állatok Világnapja”  „Őszi séta”

„Télapó várás” Karácsony

 Farsang 

Zászlótűzés

Fa ültetés

Húsvét